Για άλλες χρήσεις, δείτε: Μήδεια (αποσαφήνιση).

Στην ελληνική μυθολογία, η **Μήδεια** είναι κόρη του βασιλιά της Κολχίδας Αιήτη και της Ωκεανίδας Ιδυίας ή Εκάτης. Από τη θεία της, Κίρκη, είχε μάθει την τέχνη της μαγείας, την οποία χρησιμοποιούσε σ' όλη τη ζωή της.

Μήδεια και Ιάσονας
------------------

Όταν ο Ιάσονας, αρχηγός της Αργοναυτικής εκστρατείας, έφτασε στην Κολχίδα, η Μήδεια τον ερωτεύτηκε και έθεσε στη διάθεσή του όλα τα μέσα της τέχνης της, ώσπου ο ήρωας να αποκτήσει το Χρυσόμαλλο δέρας. Ύστερα απ' αυτό ακολούθησε τον εραστή της και για να αργοπορήσει τον Αιήτη, ο οποίος τους καταδίωκε, τεμάχισε τον αδελφό της, Άψυρτο, και σκόρπισε στη θάλασσα τα μέλη του. Ο πατέρας τότε εγκατέλειψε την καταδίωξη και επιδόθηκε στην περισυλλογή των μελών του σφαγμένου παιδιού του.

Στην Ιωλκό αργότερα, ο Ιάσονας την παρακάλεσε να εκδικηθεί τον Πελία, φονιά του πατέρα και του αδελφού του κατά τη διάρκεια της εκστρατείας του. Η Μήδεια τότε έπεισε τις κόρες του Πελία να τεμαχίσουν το σώμα του πατέρα τους και να το βράσουν, γιατί έτσι δήθεν θα κατόρθωναν να τον κάνουν πάλι νέο. Μετά την καταδίωξη του ζεύγους των εραστών από το γιο του Πελία, Άκαστο, κατέφυγαν στην Κόρινθο, όπου έζησαν για ένα διάστημα ευτυχισμένοι, μέχρις ότου ο Ιάσονας εγκατέλειψε τη Μήδεια για να μνηστευτεί την κόρη του βασιλιά Κρέοντα, Γλαύκη. Η Μήδεια και πάλι χρησιμοποίησε τα μαγικά της φίλτρα για να εκδικηθεί την αντίζηλή της. Της έστειλε δηλητηριασμένο χιτώνα σαν δώρο για το γάμο της, ο οποίος έβγαζε φλόγες και την έκαψε.

Παιδοκτονία
-----------

Η εκδίκησή της όμως δε σταμάτησε εδώ, αλλά έφτασε στο πιο αποτρόπαιο έγκλημά της. Σκότωσε τα δύο της παιδιά Φέρητα και Μέρμερο, που είχε αποκτήσει με τον Ιάσονα, ανέβηκε μετά σ' ένα άρμα που το έσερναν φτερωτοί δράκοντες και έφτασε στην Αθήνα, όπου ενώθηκε με τον Αιγέα και απέκτησε τον Μήδο. Προσπάθησε όμως να δηλητηριάσει τον Θησέα κι έτσι ο Αιγέας την έδιωξε κι εκείνη κατέφυγε κοντά στο γιο της, Μήδο, στην Ασία, στη χώρα που από το όνομά της ονομάστηκε Μηδία.

Προς το τέλος της ζωής της κατέβηκε στα Ηλύσια Πεδία, όπου και έγινε σύζυγος του Αχιλλέα, παραμένοντας αθάνατη.

Δείτε επίσης
------------

* Για την περίφημη ομώνυμη τραγωδία που έγραψε ο αρχαίος ποιητής Ευριπίδης δείτε Μήδεια (τραγωδία).
* Ο αστεροειδής 212 Μήδεια (212 Medea), που ανακαλύφθηκε το 1880, πήρε το όνομά του από τη μάγισσα αυτή.

Παραπομπές
----------

1. 1 2  «MANTO» (Αγγλικά) 8189762. Ανακτήθηκε στις 8  Οκτωβρίου 2022.
2. 1 2 3 4 5 6 7  Λέοναρντ Σμιτς: «Medeia»
3. 1 2  Fedor Mishchenko: «Медея» (Ρωσικά)

Εξωτερικοί σύνδεσμοι
--------------------

* The Medea of the modern times

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ηγεμόνες της αρχαίας Κορίνθου |
| --- |
|  |
| Μυθικοί Βασιλείς | 
* Αιήτης
* Βούνος
* Εποπέας
* Κόρινθος
* Πόλυβος
* Κρέοντας
* Μήδεια και Ιάσονας
* Σίσυφος
* Γλαύκος
* Βελλεροφόντης
* Ορνυτίων
* Θόας
* Δαμόφων
* Προπόδας
* Δωρίδας και Υανθίδας
 |
|  |
| Ηρακλείδες | 
* Αλήτης
* Ιξίων
* Αγέλας Α'
* Πρύμνης
* Βάκχης
* Αγέλας Β'
* Εύδαιμος
* Αριστομήδης
* Αγήμων
* Αλέξανδρος
* Τελέστης
* Αυτομήνης
* Πρυτάνεις
 |
|  |
| Τυραννίς | 
* Κυψέλος
* Περίανδρος
* Ψαμμέτιχος
 |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305149294392580522664
* LCCN: no2014012419
* GND: 118579878
* SUDOC: 027470083
* NKC: jo2016908799

 |

 |